Diari Oficial de la Generalitat Valenciana


Sumari del DOGV 3947, del 26-02-2001 (2001/1424)

RESOLUCIÓ de 23 de gener de 2001, del director general d'Urbanisme i Ordenació Territorial, per la qual s'aprova definitivament la modificació de les Normes Subsidiàries UE-1 de Vilamarxant, una vegada esmenades les deficiències a què fa referència l'Acord de la Comissió Territorial d'Urbanisme de València de 6 d'octubre de 2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3947

Data del DOGV
:   26-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1424


Data del document
:   23-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Vilamarxant
    * pla d'urbanisme

RESOLUCIÓ de 23 de gener de 2001, del director general d'Urbanisme i Ordenació Territorial, per la qual s'aprova definitivament la modificació de les Normes Subsidiàries UE-1 de Vilamarxant, una vegada esmenades les deficiències a què fa referència l'Acord de la Comissió Territorial d'Urbanisme de València de 6 d'octubre de 2000. [2001/1424]
  
Atés que s'han esmenat les deficiències a què fa referència l'Acord de la Comissió Territorial d'Urbanisme de 6 d'octubre de 2000, que fa referència a la modificació de les Normes Subsidiàries UE-1 de Vilamarxant, i de conformitat amb el que ordena la resolució del director general d'Urbanisme i Ordenació Territorial, de 8 de gener de 2001, per la qual es declara definitivament aprovada aquesta modificació, es procedeix a la publicació de l'esmentat acord:
  
La Comissió Territorial d'Urbanisme de València, en la sessió realitzada el dia 6 d'octubre de 2000, va adoptar l'acord següent:
  
Vist l'expedient tramés per l'Ajuntament de Vilamarxant que fa referència a la modificació de les Normes Subsidiàries: UE-1, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament en la sessió realitzada el dia 30 de setembre de 1999. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 30 de març de 2000.
  
Segon
  
El projecte consta de memòria, document de refosa i plànols.
  
Tercer
  
L'objecte de la modificació és la delimitació d'una unitat d'execució en sòl urbà de Vilamarxant, respectant les ordenances vigents per a aquesta zona.
  
Es denomina UE 1 SU i comprén el carrer Cheste i adjacents. Es creen dos nous vials que uneixen els carrers Cheste i Marines situats, l'un en el centre de l'illa inicialment prevista entre la prolongació del carrer Sant Miquel i el carrer Montserrat, i l'altre en el centre de l'illa establerta en les Normes Subsidiàries entre el carrer Montserrat i la carretera de Llíria. Es preveu la modificació parcial del traçat d'altre vial existent a fi de millorar la connexió amb la resta de la xarxa viària de Vilamarxant en l'entroncament del carrer Marines. Igualment es crea una zona de reserva d'equipament incloent en aquesta els terrenys necessaris per a instal·lar els dipòsits de gas per a proveir els habitatges de la unitat d'execució.
  
Les ordenances vigents aplicables (Zona nucli 2) estableixen una tipologia d'illa densa i una profunditat màxima edificable de 20 m.
  
La modificació es justifica en la millora de l'ordenació en la UE 1 SU per mitjà de la creació de dos nous vials que milloren la comunicació entre les dues vies de Cheste i Marines. Les dimensions previstes en les normes subsidiàries vigents per a les illes eren massa grans. Es proposa la substitució d'aquestes illes per altres de mida més homogènia amb les ja existents sense que es produesca increment lucratiu privat ja que es manté la proporció entre les dotacions públiques i l'aprofitament.
  
Quart
  
Durant la tramitació de l'expedient s'ha sol·licitat informe dels següents organismes: Confederació Hidrogràfica del Xúquer.
  
Cinqué
  
Vilamarxant té normes subsidiàries aprovades definitivament per la Comissió Territorial d'Urbanisme el 20 de juny de 1989.
  
Sisé
  
La Comissió Informativa de la Comissió Territorial d'Urbanisme de València, en la sessió realitzada el 2 d'octubre de 2000, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU, i compleixen el que exigeix l'article 55.3 del Reglament de Planejament. No obstant això, cal fer les següents consideracions:
  
S'observa una discrepància entre la informació gràfica i la superfície computada, ja que l'illa dibuixada com a 1 en la proposta de modificació, en la cantonada que dóna a la carretera de Llíria consta de 5 alçades, a pesar de la qual cosa a l'hora de computar l'edificabilitat d'aquesta illa es comptabilitza de 3 alçades en tota l'extensió de l'illa, la qual cosa provoca una discrepància de 520,24 m2 de més que s'haurà de corregir. No obstant la correcció indicada no es produeix increment d'aprofitament lucratiu.
  
Es delimita la superfície de la unitat d'execució a costa d'una porció de terreny de 255,55 m2 que s'utilitza com a prolongació del carrer Sant Miquel en direcció al barranc, i en defecte d'una xicoteta superfície de la vigent illa 5, segons sembla a fi de salvar el desnivell existent per la proximitat del barranc.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 6 d'octubre de 2000, acorda supeditar l'aprovació definitiva de la modificació UE-1 de les normes subsidiàries de Vilamarxant a l'esmena de la deficiència indicada en el cos de l'escrit.
  
Una vegada esmenats aquests aspectes per l'Ajuntament de Vilamarxant, caldrà que aquest informe del tema al president d'aquesta Comissió el qual queda facultat a l'empara del Decret 137/1990, de 30 de juliol, del Consell de la Generalitat perquè ordene la publicació de l'acord d'aprovació definitiva en el Butlletí Oficial sense necessitat d'un nou acord d'aquesta Comissió a la qual haurà d'informar posteriorment de les actuacions.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
A la vista de tot el que s'ha exposat, es considera aprovada definitivament la modificació de les normes subsidiàries UE-1 de Vilamarxant.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present publicació.
  
Tot això, sense perjudici que es puga interposar qualsevol altre recurs que es considere oportú.